Príloha č. 3

**Zmluva o dielo**

**Návrh**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov v spojení s § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

**I.**

**ZMLUVNÉ STRANY**

1. **Objednávateľ**

**Názov a adresa: TRNAVSKÝ SAMOSPRÁVNY KRAJ**

**Starohájska 10**

**917 01 Trnava**

Štatutárny zástupca: **Mgr. Jozef Viskupič, predseda**

IČO: 378 36901

DIČ: 2021628367

IBAN: SK34 8180 0000 0070 0063 5454

č. tel.: 033/55 59 111

č. faxu: 033/55 59 115

(ďalej len „Objednávateľ“)

1. **Zhotoviteľ**

**Názov a adresa:**

Zastúpený:

IČO:

DIČ:

IČ DPH:

IBAN:

Stavbyvedúci:

č. tel.:

č. faxu:

Zapísaný:

(ďalej len „Zhotoviteľ“)

(ďalej spolu Objednávateľ a Zhotoviteľ aj ako „**zmluvné strany**“ a jednotlivo ako **„zmluvná strana“**)

**II.**

**PREDMET ZMLUVY**

Predmetom tejto zmluvy je zhotovenie stavby: **Skvalitnenie a rozšírenie praktického vzdelávania v študijných odboroch SOŠT Hlohovec, stavebné úpravy špecializovaných technických učební.** (ďalej len „dielo“).

1. Stavba pozostáva z nasledovných objektov v podrobnostiach spracovaného realizačného projektu PD-projektovej dokumentácii firmou **3MP Ateliér s. r. o., Pribinova 4, 920 01 Hlohovec,** v rozsahu:

-Rekonštrukcia dielní – stavebné úpravy aj s elektroinštaláciou

D1, D2, D3, D7

-Úprava dielní na bezbariérové vstupy D5, D6

- Rekonštrukcia WC a učební

- Úprava hlavného vstupu a učební na bezbariérový vstup

- Maliarske práce

2. Zhotoviteľ sa zaväzuje za podmienok dohodnutých v tejto zmluve, v súlade s požiadavkami Objednávateľa riadne a včas vykonať dielo a odovzdať dielo Objednávateľovi.

Objednávateľ sa zaväzuje dielo riadne dokončené prevziať a zaplatiť za jeho vykonanie cenu podľa platobných podmienok dohodnutých v tejto zmluve.

3. Miesto realizácie prác: Stredná odborná škola technická, Františka Lipku 2422/5, Hlohovec

4. Zhotoviteľ sa zaväzuje dielo zhotoviť podľa projektovej dokumentácie pre  realizáciu stavby (ďalej ako „PD“) s názvom: **Skvalitnenie a rozšírenie praktického vzdelávania v študijných odboroch SOŠT Hlohovec, stavebné úpravy špecializovaných technických učební.,** (ďalej len „PD“) spracovanej spoločnosťou firmou **3MP Ateliér s. r. o., Pribinova 4, 920 01 Hlohovec**, ktorá bude odovzdaná Zhotoviteľovi v zmysle čl. VIII, bod 2 tejto zmluvy, v súlade so špecifickými podmienkami zákona č. 50/1976 Zb. o územnom plánovaní a stavebnom poriadku v znení neskorších predpisov a v súlade so zákonom č. 254/1998 Z. z. o verejných prácach v znení neskorších predpisov. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci v znení neskorších predpisov, nariadenie vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadenie vlády č. 396/2006 Z. z. o minimálnych bezpečnostných a zdravotných požiadavkách na stavenisku, vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a iných platných právnych predpisov a technických noriem, vyhlášky č. 453/2000 Z. z. ktorou sa vykonávajú niektoré ustanovenia stavebného zákona a vyhlášky č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

6. Zhotoviteľ potvrdzuje, že sa v plnom rozsahu zoznámil s obsahom, rozsahom a povahou diela, že sú mu známe technické a kvalitatívne podmienky k realizácii diela, a že disponuje takými kapacitami a odbornými znalosťami, ktoré sú k zhotoveniu diela potrebné.

7. Objednávateľ na obstaranie predmetu tejto zmluvy použil postup verejného obstarávania – zákazka v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“), ktorého úspešným uchádzačom sa stal Zhotoviteľ.

**III.**

**KVALITA PREDMETU DIELA**

1. Dielo musí byť zhotovené v zmysle čl. II. tejto zmluvy, nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie diela.

2. Zhotoviteľ sa zaväzuje odovzdať dielo ako celok naraz, ak sa v priebehu zhotovovania diela zmluvné strany nedohodnú na odovzdaní a prevzatí niektorých častí samostatne.

1. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie diela dokumentmi;

a) predložením potvrdených realizačných projektov so zakreslením zmien a odchýlok od overenej dokumentácie v stavebnom konaní;

b) zápismi o vykonaných kontrolných činnostiach na častiach diela zakrytých v čase realizácie, zápismi o skúškach, o vykonaných revíznych a prevádzkových skúškach;

1. zápismi, protokolmi a osvedčeniami o vykonaných skúškach použitých materiálov (overovacie kontrolné skúšky tesnenia, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia a i.), prevádzkovým poriadkom;
2. osvedčeniami o akosti použitých materiálov;
3. kópiami zo stavebného denníka;
4. vyplneným skúšobným a kontrolným plánom podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách;
5. dokladmi o preukázaní zhody, atestami, certifikátmi použitých výrobkov na zhotovenom diele;
6. potvrdeniami správcu skládky o prijatí stavebných odpadov vo fakturovanom množstve;
7. preberacím protokolom o odovzdaní a prevzatí ukončenej verejnej práce;
8. plánom užívania verejnej práce (manuál užívania stavby) podľa § 14 zákona č. 254/1998 Z. z. o verejných prácach, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby, na ktoré sa vzťahuje záruka boli prekontrolované 3 mesiace pred uplynutím záručnej doby;
9. potvrdeniami o odstránení vád a nedorobkov (v prípade, ak boli zistené);

**IV.**

**CENA DIELA**

1. Cena diela bola stanovená na základe výsledkov verejného obstarávania vo výške: ..........................Eur vrátane DPH v členení:

Cena diela celkom bez DPH: Eur

% DPH: Eur

---------------------------------------------------------------------

**Cena diela celkom s DPH: Eur**

slovom: Eur

1. Podrobná špecifikácia ceny diela s vymedzením kvalitatívnych a dodacích podmienok je uvedená v Prílohe č.2 tejto zmluvy – rozpočet stavby (ocenený výkaz výmer).
2. Zhotoviteľ potvrdzuje, že správne vyhodnotil a ocenil všetky práce, ktoré sú nevyhnutné pre riadne splnenie tejto zmluvy a že pri stanovení ceny uvedenej v tejto zmluve:
3. sa oboznámil s projektovou dokumentáciu,
4. preveril miestne podmienky na stavenisku,
5. zahrnul všetky technické a dodacie podmienky do kalkulácie cien v rozsahu uvedenom v tejto zmluve,
6. v dohodnutých zmluvných podmienkach sú uplatnené všetky požiadavky na riadne splnenie diela.
7. Cena diela dohodnutá oboma zmluvnými stranami zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce, ktoré budú potrebné pri realizácii diela, alebo potrebné k prevzatiu diela a jeho odovzdaniu do užívania.
8. Cena dohodnutá v bode 1. tohto článku zmluvy zahŕňa náklady potrebné na dodržanie zmluvne dohodnutých kvantitatívnych, kvalitatívnych, dodacích a platobných podmienok podľa tejto zmluvy a súťažných podkladov, a to najmä:

a) technicko-kvalitatívnych parametrov uvedených v:

* + technických normách a predpisoch, platných na území Slovenskej republiky,
  + normách a technických podmienkach uvedených v projekte pre stavebné povolenie a realizáciu stavby,
  + súťažných podkladoch,

b) podmienok realizácie diela:

* + zhotovenie potrebnej dielenskej dokumentácie (ak je pre zhotovenie diela nevyhnutne potrebná),
  + obstaranie, vybudovanie, prevádzka, údržba a vypratanie zariadenia staveniska,
  + vykonanie kontrolných a preukazných skúšok materiálov, prvkov, strojov, zariadení a konštrukcií s výnimkou prípravy a vykonania komplexného vyskúšania a garančných skúšok,
  + vykonanie všetkých geodetických úkonov spojených s realizáciou stavby,
  + úhrada spotrebovaných energií počas realizácie diela,
  + úhrada vodného a stočného v priebehu výstavby,
  + náklady na odvoz a poplatky za uloženie prebytočného výkopu a stavebnej sute,
  + náklady na odvoz prebytočného materiálu,
  + náklady na zriadenie a používanie telefónu, faxu, prípadne internetu pre potreby výstavby (stavbyvedúceho a technického dozoru objednávateľa),
  + náklady na osvetlenie staveniska a jednotlivých pracovísk,
  + náklady na stráženie staveniska a stavby,
  + náklady súvisiace s bezpečnosťou a ochranou zdravia pri práci počas výstavby,
  + náklady na zaistenie bezpečnosti technických zariadení počas výstavby,
  + náklady vynaložené na požiarnu ochranu v priebehu výstavby,
  + poistenie diela, t. j. stavby i osôb na nej pracujúcich,
  + colné a dovozné poplatky,
  + náklady na vlastnú vodorovnú a zvislú dopravu,
  + náklady spojené s obmedzeným priestorom staveniska, náklady na zabezpečenie vykonávania stavebných prác v neobvyklých podmienkach a v nepriaznivom počasí,
  + náklady súvisiace s užívaním verejných plôch a s osobitným užívaním verejných komunikácií, náklady na dočasné dopravné značenie počas výstavby,
  + náklady na udržiavanie čistoty a poriadku na stavenisku a v jeho bezprostrednom okolí,
  + náklady spojené s prípravou staveniska, vytýčením IS a oplotením a ochranou staveniska,
  + náklady na vypracovanie plánu užívania verejnej práce,
  + náklady na zabezpečenie energetického certifikátu vrátane jeho príloh a energetického štítku,
  + náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci,
  + ostatné náklady súvisiace s realizáciou diela.

1. Zhotoviteľ sa nemôže dovolávať a uplatňovať nároky na zvýšenie ceny diela z dôvodu realizácie naviac prác v prípadoch:
2. vlastných chýb,
3. nepochopenia projektu pre stavebné povolenie a realizáciu stavby,
4. nepochopenia súťažných podkladov v procese verejného obstarávania,
5. nedostatkov riadenia a koordinácie činností pri príprave a realizácii diela,
6. zvýšenia cien dodávok a prác pre stavbu, okrem prípadov riešených v tejto zmluve.
7. Ako podklad pre ocenenie diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok, boli predložené:

a) súťažné podklady,

b) kompletná projektová dokumentácia,

c) Oznámenie k stavebnej úprave

d) Oznámenie k ohláseniu drobnej stavby

e) výkaz výmer

1. Ak Zhotoviteľ ocenil niektorú položku z predloženého výkazu výmer vo verejnej súťaži 0-vou hodnotou alebo ju neocenil vôbec, má sa za to, že cenový rozdiel je zahrnutý v iných sadzbách a cenách ostatných položiek ponukovej ceny Zhotoviteľa, a preto nemá nárok na úhradu.
2. Objednávateľ je oprávnený pred realizáciou diela v termíne do odovzdania staveniska meniť rozsah prác, prípadne zámenu materiálov v porovnaní s projektovou dokumentáciou po písomnom odsúhlasení spracovateľom PD v rozsahu najviac 20% z ceny diela, ak sa nedohodne so Zhotoviteľom stavby inak.
3. Objednávateľ je oprávnený i v priebehu realizácie diela požadovať zámeny materiálu a Zhotoviteľ je viazaný na tieto zmeny pristúpiť. Požiadavky na zámenu materiálu musia byť vykonané písomnou formou (napr. zápisom v stavebnom denníku). Zhotoviteľ má právo na prípadnú úhradu preukázateľných nákladov vynaložených na zabezpečenie pôvodne uvažovaného materiálu pre zhotovenie diela, pokiaľ k zámene dôjde až počas zabudovávania materiálov, prípadne 15 dní pred ich zabudovávaním (záväzná objednávacia doba). Uvedené skutočnosti musia byť odsúhlasené osobou oprávnenou konať za Objednávateľa vo veciach technických: ...............
4. Bez písomného súhlasu Objednávateľa a projektanta nemôžu byť pre realizáciu diela použité iné materiály a zariadenia, alebo vykonané zmeny oproti projektovej dokumentácii. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý, resp. je po záručnej dobe, alebo vykazuje vady a nedorobky. Zámenu materiálov, výrobkov za Objednávateľa môžu potvrdiť len osoby oprávnené konať za Objednávateľa, a to písomne (listom), alebo zápisom do stavebného denníka.

**V.**

**ČAS PLNENIA**

* 1. Zhotoviteľ sa zaväzuje zhotoviť dielo uvedené v čl. II. tejto zmluvy v dohodnutom čase:

Termín odovzdania staveniska**: do 5 dní odo dňa nadobudnutia účinnosti tejto zmluvy**

Termín začatia prác: **do 3 dní od odovzdania staveniska**

Termín ukončenia stavby**: do 4 týždňov od začatia prác**

Vypratanie staveniska: **do 5 dní od odovzdania diela bez vád a nedorobkov**

* 1. Presný časový a vecný harmonogram, ktorý je pre Zhotoviteľa záväzný, je Prílohou č. 3 tejto zmluvy.
  2. Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu diela s dôsledkom na omeškanie s plnením etapy harmonogramu podľa Prílohy č. 2 alebo predĺženie termínu plnenia podľa bodu 1 tohto článku.
  3. V prípade, že Zhotoviteľ bude v omeškaní s plnením pracovných postupov a etáp harmonogramu z dôvodov spočívajúcich na jeho strane o 5 pracovných dní a viac alebo nedodržiava harmonogram výstavby alebo neinformuje Objednávateľa podľa bodu 3 tohto článku, považuje sa toto omeškanie alebo nesplnenie povinnosti za podstatné porušenie zmluvy. V tomto prípade je Objednávateľ oprávnený udeliť Zhotoviteľovi sankciu podľa čl. X bod 1 tejto zmluvy.
  4. Dodržanie termínu podľa bodu 1 tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z viny Objednávateľa došlo k prerušeniu vykonávania diela, lehota na zhotovenie diela sa predlžuje o dobu, na ktorú bola realizácia diela prerušená.
  5. V prípade, že Zhotoviteľ mešká so zhotovením a odovzdaním diela podľa bodu 1., má Objednávateľ právo žiadať náhradu škody a vzniká mu právo na odstúpenie od zmluvy.
  6. Zhotoviteľ sa zaväzuje riadne zhotoviť dielo v rozsahu podľa článku 2, v súlade s touto zmluvou, súťažnými podkladmi a s jeho ponukou predloženou v rámci verejného obstarávania v dohodnutej lehote.
  7. Objednávateľ upozorňuje Zhotoviteľa, že stavba musí byť odovzdaná a prevzatá najneskôr v termíne uvedenom v bode 1 tohto článku.

**VI.**

**PLATOBNÉ PODMIENKY**

1. Zhotoviteľ má právo vystaviť faktúru na sumu zodpovedajúcu vykonaným prácam po odovzdaní a prevzatí diela bez vád a nedostatkov, po odsúhlasení súpisu vykonaných prác podľa bodu 2. a bodu 3. tohto článku.
2. Zhotoviteľ je povinný k vystavenej faktúre priložiť krycí list a súpis vykonaných prác a dodávok, ktoré ocení podľa položiek uvedených v ponukovej cene, podľa Prílohy č. 2 k tejto zmluve. K súpisu vykonaných prác a dodávok sa vyjadrí do 3 pracovných dní technický dozor Objednávateľa. Ak má súpis vady, vráti ho Zhotoviteľovi na prepracovanie. Všetky prílohy k faktúre musia byť podpísané a opečiatkované Zhotoviteľom a technickým dozorom investora.
3. Súpis vykonaných prác musí byť v súlade s položkami prác uvedenými v rozpočte stavby, ktorý je neoddeliteľnou súčasťou tejto zmluvy. Musí obsahovať obdobie realizácie v ňom uvádzaných prác, musí zaznamenávať skutočne zrealizované množstvá prác vykonaných Zhotoviteľom vo fakturovanom období, fotodokumentáciu zrealizovaných prác. Objednávateľ si vyhradzuje právo uhradiť iba zrealizované a písomne odsúhlasené práce a dodávky.
4. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú zostavené prehľadne na základe súpisov vykonaných prác, písomne potvrdených zástupcom Objednávateľa oprávneného na jednanie vo veciach technických.
5. Zmluvné strany sa dohodli, že splatnosť faktúr vystavených podľa tohto článku je 30 dní odo dňa ich doručenia Objednávateľovi.
6. Objednávateľ uhradí faktúru vystavenú v súlade s týmto článkom zmluvy prevodom finančných prostriedkov na účet Zhotoviteľa uvedený v záhlaví tejto zmluvy.
7. Faktúra vystavená na úhradu bude vyhotovená v 4 rovnopisoch. Faktúra na úhradu musí obsahovať náležitosti v zmysle platných zákonov upravujúcich náležitosti účtovných a daňových dokladov a bude obsahovať názov stavby: **Skvalitnenie a rozšírenie praktického vzdelávania v študijných odboroch SOŠT Hlohovec, stavebné úpravy špecializovaných technických učební.** Objednávateľ vykoná pred úhradou faktúry jej vecnú a formálnu kontrolu, vrátane jej príloh. V prípade, že faktúra bude neúplná alebo bude obsahovať nesprávne údaje alebo nebude obsahovať náležitosti vyžadované právnymi predpismi alebo náležitosti deklarované v tejto zmluve, Objednávateľ vráti faktúru Zhotoviteľovi na opravu, resp. prepracovanie. Zhotoviteľ je povinný predložiť novú faktúru; v tomto prípade sa lehota splatnosti faktúry bude odvíjať od termínu predloženia novej faktúry. Pre účely tejto zmluvy sa za deň úhrady považuje deň odoslania príslušnej peňažnej sumy z účtu Objednávateľa na účet Zhotoviteľa.

**VII.**

**PRÁVA A POVINNOSTI ZMLUVNÝCH STRÁN**

* 1. Zhotoviteľ je povinný postupovať pri plnení tejto zmluvy s maximálnou odbornou starostlivosťou a pozornosťou, v súlade so všeobecne záväznými právnymi predpismi, súťažnými podkladmi pre verejné obstarávanie a pokynmi Objednávateľa.. Zhotoviteľ je povinný oznámiť Objednávateľovi všetky okolnosti, ktoré zistil pri plnení predmetu zmluvy a ktoré môžu mať vplyv na zmenu pokynov Objednávateľa. Od pokynov Objednávateľa sa Zhotoviteľ môže bez predchádzajúceho súhlasu odchýliť len ak je to naliehavo nevyhnutné v záujme Objednávateľa a ak Zhotoviteľ nemôže včas dostať jeho súhlas.
  2. Objednávateľ sa zaväzuje včas odovzdať Zhotoviteľovi všetky informácie, ktoré vyplynú z plnenia predmetu zmluvy a informovať ho o všetkých skutočnostiach, ktoré majú vplyv na plnenie predmetu zmluvy.
  3. V záujme riadneho splnenia predmetu tejto zmluvy sa Objednávateľ zaväzuje poskytnúť Zhotoviteľovi na jeho žiadosť potrebnú súčinnosť.
  4. Zhotoviteľ vyhlasuje, že vykonanie predmetu zmluvy v rozsahu podľa čl. II tejto zmluvy je predmetom činnosti Zhotoviteľa a disponuje takými kapacitami a odbornými znalosťami, ktoré sú k ich poskytnutiu potrebné.
  5. Zhotoviteľ zaručuje úplnosť, kvalitu a komplexnosť spracovania diela pre požadovaný účel.
  6. Technické riešenie bude zodpovedať súčasnej technickej úrovni, v súlade s platnými zákonmi a príslušnými STN.
  7. Zhotoviteľ zabezpečí splnenie svojich záväzkov podľa tejto zmluvy vo vlastnom mene a na vlastnú zodpovednosť.
  8. Zhotoviteľ sa zaväzuje strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

a) Ministerstvo investícií a regionálneho rozvoja

b) Ministerstvo financií Slovenskej republiky a ním poverené osoby,

c) Úrad vládneho auditu,

d) Protimonopolný úrad Slovenskej republiky,

e) Kontrolné orgány Európskej únie,

f) Výbor pre vnútorný audit a vládny audit;

g) Najvyšší kontrolný úrad Slovenskej republiky;

h) Splnomocnení zástupcovia Európskej Komisie a Európskeho dvora audítorov.

* 1. V prípade, že na základe kontroly/auditu/overovania podľa bodu 8 tohto článku vzniknú Objednávateľovi neoprávnené výdavky z dôvodu zapríčineného zo strany Zhotoviteľa, Objednávateľ má právo uplatniť zmluvnú pokutu vo výške preukázateľných neoprávnených výdavkov v zmysle správy o vykonaní kontroly na mieste. Zhotoviteľ je povinný tieto neoprávnené výdavky uhradiť do 30 dní od obdržania výzvy Objednávateľa na základe výsledkov kontroly/auditu/overovania.

**VIII.**

**PODMIENKY REALIZÁCIE STAVEBNÝCH PRÁC**

**A. Odovzdanie staveniska**

1. Objednávateľ odovzdá protokolárne Zhotoviteľovi stavenisko s právoplatnými rozhodnutiami a povoleniami. Túto skutočnosť zaznamenajú zmluvné strany zápisom v stavebnom denníku, ktorého vedenie je povinný Zhotoviteľ začať dňom odovzdania a prevzatia staveniska. Pred odovzdaním staveniska Objednávateľ písomne vyzve Zhotoviteľa na jeho prevzatie aspoň tri dni vopred tak, aby zo strany Zhotoviteľa mohla byť dodržaná lehota podľa čl. V bod 1 tejto zmluvy.

2. Pri odovzdaní staveniska odovzdá Objednávateľ Zhotoviteľovi projektovú dokumentáciu v jednom vyhotovení v papierovej forme a v jednom vyhotovení na CD, resp. DVD.

3. Najneskôr ku dňu odovzdania staveniska určí Objednávateľ odberové miesta vody a elektrickej energie. Náklady na odber znáša Zhotoviteľ (vrátane podružného merania).

4. Bezdôvodné odmietnutie prevzatia staveniska Zhotoviteľom sa považuje za podstatné porušenie tejto zmluvy.

5. V prípade činností nad (pod) existujúcimi inžinierskymi sieťami je potrebné riadiť sa pokynmi dotknutých správcov sietí.

6. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Náklady na práce Zhotoviteľa uvedené v tomto bode sú zahrnuté v cene diela. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia počas jeho činnosti ich opraví na vlastné náklady.

**B. Povinnosti a spolupôsobenie Objednávateľa**

* 1. Objednávateľ je oprávnený kontrolovať stavebné dielo v každom stupni jeho zhotovovania. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že Zhotoviteľ v primeranej dobe dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.
  2. Objednávateľ je oprávnený kontrolovať priebeh stavebných prác, dodávateľský systém i dodržiavanie technológie postupov stavby a všeobecných pravidiel bezpečnosti práce (o. i. alkohol, bezpečnostné opatrenia a pod.). Ak objednávateľ zistí na stavbe prítomnosť neoprávnených subdodávateľov neuvedených v tejto zmluve, bude to považované za podstatné porušenie zmluvy.

**C. Povinnosti Zhotoviteľa**

* 1. Zhotoviteľ je povinný viesť stavebný denník prostredníctvom **stavbyvedúceho .**.....(meno a číslo osvedčenia), do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom v pokynoch pre vedenie stavebných denníkov vydaných MV SR a Zväzom stavebných podnikateľov Slovenska a zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník technickému dozoru Objednávateľa, resp. Objednávateľovi. Súčasne je Zhotoviteľ povinný zabezpečiť podrobnú fotodokumentáciu stavebných prác a odovzdať ju na požiadanie Objednávateľovi v elektronickej podobe na CD nosiči aj počas realizácie stavebných prác.
  2. Zhotoviteľ je povinný dodržiavať pokyny dané mu Objednávateľom počas zhotovovania diela a týkajúce sa diela.
  3. Zhotoviteľ je povinný sledovať obsah stavebného denníka a k zápisom v ňom uvedeným sa vyjadriť do 3 pracovných dní, inak sa má za to, že s obsahom zápisu súhlasí.
  4. Zhotoviteľ je povinný v priebehu realizácie diela zvolávať v intervale minimálne 1 x za 14 dní pracovné a kontrolné porady za účasti poverených zástupcov Objednávateľa a z kontrolných porád spísať záznam, ktorý bude uvedený v stavebnom denníku a podpísaný všetkými účastníkmi.
  5. Zhotoviteľ je povinný vyzvať zástupcu Objednávateľa písomne, zápisom do stavebného denníka a elektronickou poštou najneskôr 3 pracovné dni vopred na kontrolu a k prevereniu všetkých vykonaných prác, ktoré budú v ďalšom postupe zakryté alebo sa stanú neprístupnými. Ak tak neurobí, je povinný na žiadosť Objednávateľa odkryť práce, ktoré boli zakryté alebo ktoré sa stali neprístupnými na svoj náklad. V prípade, že sa Objednávateľ do 3 pracovných dní od výzvy na stavenisko nedostaví, je Zhotoviteľ oprávnený pokračovať v prácach. Neskoršie požadované odkrytie prác v takomto prípade hradí Objednávateľ.

Objednávateľ môže určiť svojho zástupcu vo veciach technických alebo technický dozor investora, ktorý bude k dispozícii počas celej doby plnenia zmluvy a ktorý bude kontrolovať priebeh a kvalitu realizovaných prác a dodávok.

* 1. Zhotoviteľ je povinný v súlade s § 551 Obchodného zákonníka bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu Objednávateľom na vyhotovenie diela, ak Zhotoviteľ mohol túto nevhodnosť zistiť pri vynaložení odbornej spôsobilosti.
  2. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do doby, keď takúto nevhodnosť mohol zistiť.
  3. Ak Zhotoviteľ zistí skryté prekážky na mieste zhotovenia diela, ktoré mu bránia zhotoviť dielo riadne, je povinný ihneď takéto prekážky oznámiť Objednávateľovi a ak sa nedajú odstrániť, navrhnúť Objednávateľovi zmenu realizácie diela.
  4. Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby protokolárneho odovzdania diela Objednávateľovi. Zhotoviteľ na vlastné náklady zabezpečí funkčnosť staveniska po celú dobu výstavby a zabezpečí čistotu komunikácie po výjazde vozidiel zo stavby.
  5. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska na verejnom priestranstve.
  6. Zhotoviteľ zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi Zhotoviteľa, ktorí majú príslušnú kvalifikáciu na vykonanie prác a sú odborne zaškolení na špecializované práce. Zhotoviteľ je povinný všetkých pracovníkov stavby oboznámiť a zaškoliť z predpisov BOZP a zabezpečiť ich dodržiavanie počas výstavby.
  7. Počas realizácie prác Zhotoviteľ nemôže znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť diela.
  8. Zhotoviteľ je povinný počas realizácie diela rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je viazaný akceptovať záväznosť i odporúčania všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály, výrobky a technológie pri realizácii prác musia mať certifikát o preukázaní zhody platný pre Slovenskú republiku.
  9. Zhotoviteľ bude udržiavať všetky nástroje, zariadenia, stroje, lešenia a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy (stavbe) a zabezpečí koordináciu svojich prípadných subdodávateľov.
  10. Zhotoviteľ sa zaväzuje pri uskutočňovaní diela nepoužívať technológie, materiály, prvky, stroje, zariadenia alebo konštrukcie, ktoré sú chránené patentovými alebo autorskými právami bez súhlasu oprávnených osôb. V opačnom prípade znáša Zhotoviteľ všetky dôsledky z toho vyplývajúce
  11. Stavenisko, ochranné pásmo staveniska a všetky vstupy na stavenisko musia byť zabezpečené tak, aby neprišlo k ohrozeniu tretích osôb. Zo staveniska je Zhotoviteľ povinný vylúčiť nadmerné zaťažovanie životného prostredia (napr. hlukom, prašnosťou). V prípade znečistenia verejnej komunikácie či priestranstva je povinný zabezpečiť ich okamžité vyčistenie.
  12. Zhotoviteľ zodpovedá za bezpečnosť a ochranu zdravia vlastných pracovníkov, za všetky prípadné škody, zavinené svojou činnosťou. Pri uskutočňovaní prác je nutné dodržiavať všetky súvisiace predpisy o ochrane zdravia a bezpečnosti pri práci, o bezpečnosti technických zariadení, predpisy o ochrane životného prostredia.
  13. Zhotoviteľ je povinný byť poistený proti škodám spôsobeným jeho činnosťou, vrátane možných škôd pracovníkov Zhotoviteľa a to až do výšky ceny diela. Zhotoviteľ nesie voči Objednávateľovi zodpovednosť za škody spôsobené činnosťou svojich subdodávateľov tak, ako by ich spôsobil sám. Doklady o poistení je povinný predložiť Objednávateľovi pred zahájením prác.
  14. Zhotoviteľ vyhlasuje, že v čase podpisu zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak sa budú na strane Zhotoviteľa ako zmluvnej strany podieľať viaceré subjekty, podmienku podľa predchádzajúcej vety musia splniť všetky tieto subjekty.
  15. Prípadnú zmenu subdodávateľa musí v predstihu písomne odsúhlasiť Objednávateľ, resp. osoba oprávnená podľa tejto zmluvy, inak to bude považované za podstatné porušenie zmluvy. Nový subdodávateľ musí spĺňať podmienky v zmysle ustanovenia § 32 ods. 1 písm. e) zákona č. 343/2015 Z. z. o verejnom obstarávaní v znení neskorších predpisov a musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá. Neodsúhlasená zmena subdodávateľa bude považovaná za podstatné porušenie zmluvy.

**IX.**

**ODOVZDANIE A PREVZATIE PREDMETU PLNENIA**

1. Povinnosť zhotoviť dielo riadne a včas splní Zhotoviteľ odovzdaním diela Objednávateľovi na základe Protokolu o odovzdaní a prevzatí diela. Pripravenosť na odovzdanie je Zhotoviteľ povinný oznámiť Objednávateľovi písomne, najmenej 5 dní vopred.
2. Protokol o odovzdaní a prevzatí diela Zhotoviteľ vyhotoví v 4 origináloch v slovenskom jazyku, podpísaný bude oboma zmluvnými stranami. Protokol bude minimálne obsahovať údaje o Objednávateľovi a Zhotoviteľovi, opis a špecifikáciu odovzdávaného diela, prípadne prílohy podľa uváženia Zhotoviteľa, pričom protokol musí jasne preukázať, že dielo bolo zhotovené a dodané podľa požiadaviek tejto zmluvy a jej príloh. Tri originály protokolu sú určené pre Objednávateľa a jeden originál pre Zhotoviteľa. Za Objednávateľa prevezme dielo jeden zo zamestnancov Objednávateľa uvedený v zmluve ako osoba oprávnená konať vo veciach technických.
3. Súčasne s odovzdaním diela odovzdá Zhotoviteľ Objednávateľovi doklady:
4. potvrdený realizačný projekt so zakreslením zmien a odchýlok od overenej dokumentácie v stavebnom konaní,
5. zápisy o vykonaných kontrolných činnostiach na častiach diela zakrytých v čase realizácie,
6. zápisy, protokoly a osvedčenia o vykonaných skúškach použitých materiálov,
7. kópie zo stavebného denníka,
8. potvrdenie správcov skládok o prijatí stavebných odpadov vo fakturovanom množstve,
9. doklady o preukázaní zhody, atesty, certifikáty použitých výrobkov na zhotovenom diele,
10. preberací protokol o odovzdaní a prevzatí ukončenej verejnej práce,
11. plán užívania verejnej práce (manuál užívania stavby) podľa § 14 zákona č. 254/1998 Z. z., v ktorom musia byť obsiahnuté aj pravidlá technických prehliadok formou harmonogramu s uvedením štandardných úkonov, v ktorom mieste sa majú vykonať, kým a kedy. Plán technických prehliadok musí byť zostavený tak, aby všetky časti stavby, na ktoré sa vzťahuje záruka boli prekontrolované 2 mesiace pred ukončením záručnej doby.
12. podrobnú fotodokumentáciu stavebných prác v elektronickej podobe na CD nosiči

k) potvrdenie o odstránení vád a nedorobkov (v prípade, ak boli zistené);

**V prípade, že pri odovzdaní diela nebude odovzdaný niektorý z týchto dokladov, má sa za to, že dielo má vady.**

1. Dielo sa považuje za ukončené dňom podpísania Protokolu o odovzdaní a prevzatí diela oboma zmluvnými stranami, ktorý pripraví Zhotoviteľ.
2. Ak pri preberaní diela Objednávateľ zistí, že dielo, resp. jeho časť, má vady, dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo, resp. časť diela,, bezodkladne po odstránení zistených vád, najneskôr v termíne určenom v zápise.
3. Ak všeobecné záväzné predpisy alebo technické normy určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela.
4. Zhotoviteľ je povinný pri odovzdaní a prevzatí diela, resp. jeho časti odovzdať dielo vyčistené od zvyšných materiálov tak, aby bolo možné dielo riadne prevziať a užívať. Súčasne je povinný uviesť do pôvodného stavu terénne úpravy v okolí objektu, ak počas realizácie prác došlo k ich poškodeniu.

**X.**

**SANKCIE**

1. Objednávateľ má právo žiadať od zhotoviteľa zmluvnú pokutu vo výške:
   * 0,5 % z dohodnutej ceny diela s DPH za každý deň omeškania v prípade, ak nedodrží termín ukončenia stavby dohodnutý v čl. V. tejto zmluvy,
   * 0,5 % z dohodnutej ceny diela S DPH, resp. časti diela za každý deň omeškania v prípade omeškania s odstránením vád diela podľa čl. IX bod 5 a čl. XI. bod 9. tejto zmluvy,
   * 300,00 Eur za každý, aj začatý týždeň omeškania, ak nevypratal stavenisko v lehote podľa čl. V. tejto zmluvy,
   * 0,5 % z dohodnutej ceny diela za každé nedodržanie jednotlivého dielčieho termínu stanoveného v časovom, vecnom a finančnom harmonograme stavby, ktorý tvorí Prílohu č. 2 tejto zmluvy, v súlade s čl. V bod 4 tejto zmluvy,

2. Uplatnením zmluvnej pokuty nezaniká právo objednávateľa na náhradu škody.

3. V prípade omeškania Objednávateľa s úhradou platieb faktúr za dielo, má Zhotoviteľ nárok na úroky z omeškania v zmysle všeobecne záväzných právnych predpisov.

**XI.**

**ZODPOVEDNOSŤ ZA VADY**

* 1. Zhotoviteľ zodpovedá za to, že dielo bude zhotovené riadne a včas, s maximálnou odbornou starostlivosťou, v súlade s touto zmluvou, verejným obstarávaním a všeobecne záväznými právnymi predpismi a pokynmi Objednávateľa a bude mať vlastnosti dohodnuté v tejto zmluve.
  2. Dielo má vady najmä ak:

a) zhotovené dielo nezodpovedá požiadavkám dohodnutým v tejto zmluve, príslušným STN EN a záväzným predpisom,

b) nie je dodané v požadovanej kvalite,

c) vykazuje nedorobky, t. j. nie je vykonané v celom rozsahu,

d) sú vady v dokladoch nutných na užívanie podľa článku IX. bod 3 tejto zmluvy,

e) má právne vady v zmysle § 559 Obchodného zákonníka alebo je dielo zaťažené inými právami tretích osôb.

1. Zhotoviteľ nezodpovedá za vady, ktoré boli priamo spôsobené použitím podkladov prevzatých od Objednávateľa a Zhotoviteľ ani pri vynaložení všetkej odbornej starostlivosti nemohol zistiť ich nevhodnosť, prípadne na ňu písomne upozornil Objednávateľa a ten na ich použití trval.
2. Za skryté vady, ktoré Objednávateľ nemohol zistiť pri odovzdaní a prevzatí diela zodpovedá Zhotoviteľ počas 5 rokov (**60** **mesiacov)** od odovzdania celého diela Objednávateľovi (§ 562 ods. 2 písm. c) ObZ).
3. Záručná lehota na dielo, ktoré je predmetom tejto zmluvy je 5 rokov (**60 mesiacov)**. Záručná lehota začína plynúť dňom protokolárneho odovzdania a prevzatia diela bez vád a nedorobkov a neplynie v čase, kedy Objednávateľ nemohol dielo užívať pre vady, za ktoré zodpovedá Zhotoviteľ.
4. Zárukou Zhotoviteľ preberá záväzok, že predmet diela bude počas záručnej doby spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.
5. V prípade zabezpečenia subdodávok Zhotoviteľom začína záručná doba plynúť dňom odovzdania diela Objednávateľovi.
6. Prípadnú reklamáciu vady plnenia predmetu tejto zmluvy sa Objednávateľ zaväzuje uplatniť bezodkladne po jej zistení telefonicky, prípadne faxom a následne písomnou formou.
7. Zhotoviteľ sa zaväzuje začať s odstraňovaním vád diela ním zavinených ihneď po prijatí reklamácie podľa bodu 8 a vady odstrániť bez zbytočného odkladu. O odstránení vady diela spíšu zmluvné strany zápis, v ktorom uvedú:

* mená zástupcov zmluvných strán,
* dátum odstránenia vady,
* podpis a rozsah vady a spôsob jej odstránenia,
* dátum začatia a ukončenia prác na odstránení vady,
* celková doba trvania vady od jej oznámenia do odstránenia,
* vyjadrenia, či vada bránila riadnemu užívaniu diela,
* podpisy oprávnených zástupcov zmluvných strán.

1. V prípade, že Zhotoviteľ odmietne podpísať zápis v zmysle bodu 9 tohto článku alebo zápis o zistených vadách alebo nezačne s odstraňovaním vád v dohodnutej lehote, je Objednávateľ oprávnený odstrániť vady prostredníctvom tretej osoby na náklady Zhotoviteľa.
2. V prípade, že budú zistené také vady diela, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie zmluvy, v dôsledku ktorého vzniká Objednávateľovi právo na zľavu z dohodnutej ceny diela vo výške 10 %. Týmto ustanovením nie je dotknuté právo Objednávateľa na náhradu škody a odstúpenie od zmluvy.

**XII.**

**ZODPOVEDNOSŤ ZA ŠKODU**

1. Zhotoviteľ zodpovedá za škodu, ktorá vznikne Objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo v dôsledku porušenia všeobecne záväzných právnych predpisov Zhotoviteľom.

2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane má druhá zmluvná strana nárok na náhradu vzniknutej škody.

**XIII.**

**PRECHOD VLASTNÍCTVA A NEBEZPEČENSTVO ŠKODY**

1. Vlastníkom diela počas jeho realizácie je Objednávateľ.
2. Stavebný materiál a zariadenia potrebné na zhotovenie diela zabezpečuje Zhotoviteľ. Kúpna cena týchto vecí je súčasťou ceny podľa čl. IV. bodu 1 tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby s výnimkou zariadení uhradených Objednávateľom pred ich zabudovaním.
3. Nebezpečenstvo škody na diele ako i na veciach a materiáloch potrebných na zhotovenie diela znáša Zhotoviteľ až do protokolárneho prevzatia diela, resp. jeho časti Objednávateľom.

**XIV.**

**ODSTÚPENIE OD ZMLUVY**

* 1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.
  2. Objednávateľ je tiež oprávnený od zmluvy odstúpiť, ak:
* výkony Zhotoviteľa sú vykonané nekvalitne a nezodpovedajú požiadavkám podľa tejto zmluvy,
* sa Zhotoviteľ dostane do omeškania so splnením konečného termínu, resp. termínov podľa harmonogramu (Príloha č. 2) pre ukončenie realizácie diela,
* Zhotoviteľ nie je schopný plniť túto zmluvu,
* je na Zhotoviteľa vyhlásený konkurz, je v reštrukturalizačnom konaní alebo v likvidácii,
* Zhotoviteľ neodstráni nedostatky a vady diela v dohodnutej lehote.
  1. Pre určenie lehoty uvedenej v bode 1. tohto článku je rozhodujúci dátum poštovej pečiatky odoslania oznámenia.
  2. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo ak nevyužije právo v lehote podľa bodu 1. tohto článku od zmluvy odstúpiť, môže od zmluvy odstúpiť len spôsobom pre nepodstatné porušenie zmluvy v zmysle § 346 Obchodného zákonníka.
  3. Ak oprávnená strana v lehote na odstúpenie od zmluvy podľa bodu 1 tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 1.
  4. Odstúpením od zmluvy zmluva zaniká dňom doručenia prejavu vôle oprávnenej strany druhej zmluvnej strane.
  5. Odstúpením od zmluvy zanikajú všetky práva a povinnosti zmluvných strán okrem nárokov na náhradu škody, nárokov na dovtedy uplatnené zmluvné resp. zákonné sankcie, nárokov zo záruky za splnenie zmluvy a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola do odstúpenia od zmluvy zrealizovaná.
  6. Vysporiadanie pohľadávok z titulu odstúpenia od zmluvy:

1. časť diela zhotovená do odstúpenia od zmluvy zostáva vlastníctvom Objednávateľa,
2. v prípade odstúpenia od zmluvy sú zmluvné strany povinné vzájomne vysporiadať svoje záväzky a pohľadávky.

**Čl. XV.**

**Zmena zmluvy**

1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zmluvu možno meniť formou písomného dodatku k zmluve, ktorý podpíšu obidve zmluvné strany. Dodatky budú očíslované podľa ich poradia.

2. Ak objednávateľ požaduje zmenu zmluvy, zmluvné strany dohodli nasledovný postup:

2.1. Objednávateľ vystaví požiadavku na zmenu zmluvy a Zhotoviteľovi ju predloží písomne prostredníctvom Zmenového listu s ocenením.

2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom. Pri ocenení zmeny zmluvy postupuje Zhotoviteľ nasledovne:

a) pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,

b) pri položkách, ktoré sa v rozpočte nevyskytovali, predloží Zhotoviteľ v prílohe kalkuláciu ceny,

c) v prípade, že kalkulácia ceny nebude predložená alebo nedôjde k dohode, budú práce ocenené pomocou smerných orientačných cien, odporúčaných firmou CENEKON na obdobie, v ktorom budú práve vykonávané, znížené o 20%,

d) menej práce budú odpočítavané podľa rozpočtu.

3. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

4. V prípade, že objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá vo forme dodatku k zmluve.

5. Zhotoviteľ je oprávnený vystaviť faktúru za podmienok uvedených v článku VI. tejto zmluvy a na základe zmeny zmluvy a Objednávateľ je potom povinný takto vystavenú faktúru Zhotoviteľovi uhradiť v súlade s podmienkami dohodnutými v tejto Zmluve o dielo.

6. V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby, iba v prípade, ak to nebude v rozpore s podmienkami verejného obstarávania.

7. V prípade, že zmenu diela bude požadovať Zhotoviteľ, postupujú zmluvné strany analogicky podľa odseku 2 a nasl. tohto článku zmluvy.

8. Naviac práce požadované zo strany Zhotoviteľa môžu byť realizované len na základe zmeny zmluvy vo forme písomne uzatvoreného dodatku k tejto zmluve, v opačnom prípade Objednávateľovi nevzniká povinnosť vykonané naviac práce zaplatiť. Dodatok k rozpočtu, odsúhlasený oboma zmluvnými stranami bude podkladom pre zmenu celkovej ceny diela podľa tejto zmluvy v znení dodatkov a bude oprávňovať Zhotoviteľa k uplatňovaniu zmenenej ceny vo faktúre.

**XVI.**

**ZÁVEREČNÉ USTANOVENIA**

1. Zmluva je platná dňom jej podpísania oboma zmluvnými stranami a účinná dňom nasledujúcim po dni jej zverejnenia na webovom sídle Objednávateľa v súlade s § 47 a ods. 1 zákona č. 40/1964 Zb. Občianskeho zákonníka.
2. Na vzťahy medzi zmluvnými stranami neupravené touto zmluvou sa vzťahujú príslušné ustanovenia Obchodného zákonníka a ostatné všeobecne záväzné predpisy platné v Slovenskej republike.
3. Zmluvu je možné doplniť alebo zmeniť obojstranne odsúhlasenými očíslovanými dodatkami podpísanými oprávnenými zástupcami oboch zmluvných strán a len v súlade s podmienkami a obmedzeniami stanovenými zákonom o verejnom obstarávaní v znení neskorších predpisov
4. Obidve zmluvné strany prehlasujú, že sa oboznámili s obsahom tejto zmluvy, že nebola dohodnutá v tiesni ani za inakšie nevýhodných podmienok, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
5. Zmluva je vyhotovená v 6 rovnopisoch, z toho 4 rovnopisy obdrží Objednávateľ a 2 Zhotoviteľ.
6. Neoddeliteľnou súčasťou zmluvy sú:

a) Príloha č. 1 Opis predmetu zákazky

1. Príloha č. 2: Ocenený výkaz výmer - rozpočet stavby
2. Príloha č. 3: Časový, vecný a finančný harmonogram stavby

V .........................dňa: V Trnave dňa:

Za Zhotoviteľa: Za Objednávateľa:

–––––––––––––––––––––––– –––––––––––––––––––––––––

Mgr. Jozef Viskupič

predseda TTSK